4. Αναθεώρηση του άρθρου 47 του Κανονισμού του Ευρωπαϊκού Κοινοβουλίου (ψηφοφορία) 
- Έκθεση Corbett
- Πριν από την ψηφοφορία επί της τροπολογίας αριθ. 3:
Johannes Voggenhuber
(DE) Κύριε Πρόεδρε, πρόκειται για την έγκριση χωρίς ψηφοφορία μιας τροπολογίας της γνωμοδοτικής επιτροπής. Κατά γενική ομολογία είναι σαφές ότι η τροπολογία μιας γνωμοδοτικής επιτροπής μπορεί να εγκριθεί αυτόματα μόνον εάν εμπίπτει στην αποκλειστική αρμοδιότητα της εν λόγω επιτροπής. Εδώ λείπει η λέξη "αποκλειστική". Συμφώνησα με τον εισηγητή να συμπληρώσουμε στη φράση αυτήν την έννοια "αποκλειστικές αρμοδιότητες" για μεγαλύτερη ακρίβεια.
Richard Corbett 
εισηγητής. - (ΕΝ) Κύριε Πρόεδρε, ως εισηγητής μπορώ να δεχθώ την προφορική τροπολογία.
(Το Σώμα εγκρίνει την προφορική τροπολογία)
